**OBČINA TRZIN**

**Anton Peršak, župan**

**Številka**: 21-4/2013

**Datum:** 13.02.2013

**Občinski svet**

**Občine Trzin**

**Zadeva**: **Obvezna razlaga 81. člena Odloka o spremembah in dopolnitvah Odloka o občinskem prostorskem načrtu Občine Trzin – izvedbeni del (Ur. vestnik Občine Trzin, št. 1/13)**

**Namen:** sprejem obvezne razlage

**Pravna podlaga**: Zakon o prostorskem načrtovanju (ZPNačrt) (Ur. l. RS, št. 33/2007, [70/2008](http://www.uradni-list.si/1/objava.jsp?urlid=200870&stevilka=3026)-ZVO-1B, [108/2009](http://www.uradni-list.si/1/objava.jsp?urlid=2009108&stevilka=4890), [80/2010](http://www.uradni-list.si/1/objava.jsp?urlid=201080&stevilka=4305)-ZUPUDPP ([106/2010](http://www.uradni-list.si/1/objava.jsp?urlurid=20105579) popr.), [43/2011](http://www.uradni-list.si/1/objava.jsp?urlid=201143&stevilka=2042)-ZKZ-C, [57/2012](http://www.uradni-list.si/1/objava.jsp?urlid=201257&stevilka=2413), [57/2012](http://www.uradni-list.si/1/objava.jsp?urlid=201257&stevilka=2414)-ZUPUDPP-A, 109/2012), Zakon o lokalni samoupravi (Ur. l. RS, št. [94/2007](http://www.uradni-list.si/1/objava.jsp?urlid=200794&stevilka=4692)-UPB2, [27/2008](http://www.uradni-list.si/1/objava.jsp?urlid=200827&stevilka=997) Odl.US: Up-2925/07-15, U-I-21/07-18, [76/2008](http://www.uradni-list.si/1/objava.jsp?urlid=200876&stevilka=3347), [79/2009](http://www.uradni-list.si/1/objava.jsp?urlid=200979&stevilka=3437), [51/2010](http://www.uradni-list.si/1/objava.jsp?urlid=201051&stevilka=2763), [40/2012](http://www.uradni-list.si/1/objava.jsp?urlid=201240&stevilka=1700)-ZUJF), 18. člen Statuta Občine Trzin (Ur. vestnik Občine Trzin, št. 2/99, 4/00, 5/03, 2/06 in 8/06) in 48. člen Poslovnika Občinskega sveta Občine Trzin (Ur. vestnik Občine Trzin, št. 3/99, 10/2000, 5/2004)

|  |
| --- |
|  |

**Predlagatelj:** Anton Peršak, župan Občine Trzin

**Poročevalca na seji:** Anton Peršak, župan Občine Trzin

Sida Valentinčič, višja svetovalka župana za okolje in prostor

**Obrazložitev:**

Po sprejemu Odloka o spremembah in dopolnitvah Odloka o občinskem prostorskem načrtu Občine Trzin – izvedbeni del (Ur. vestnik Občine Trzin, št. 1/13) smo na osnovi informacij občanov ugotovili, da so nekateri občani na osnovi v preteklem letu pridobljene lokacijske informacije, že izdelali PDG dokumentacijo do te mere, da bi bilo potrebno zaradi uveljavitve spremenjene definicije mansarde, ki določa maksimalno višino kolenčnega zidu zgolj 80 cm popolnoma preprojektirati PGD, mansarda pa bi bila slabo izkoriščena oz. razporeditev prostorov funkcionalno neuporabna, objektu bi se ekonomsko zmanjšala vrednost, investitorju pa bi s ponovnim projektiranjem povzročili dodatne stroške. Občani so nas opozorili, da je neobičajno, da bi bil kolenčni zid v mansardi visok samo 80 cm. Praviloma je visok minimalno 120 cm ali 140 cm, saj je ob tem lahko izkoriščenost maksimalna in racionalna. Pred spremembami namreč OPN ni omejeval višine kolenčnega zidu v mansardi, smo pa imeli definicijo kaj se šteje za izkoriščeno podstrešje, kjer je bilo navedeno, da je to del stavbe nad zadnjim nadstropjem in pod streho s kolenčnim zidom do 80 cm. Ob združevanju definicij se je pomotoma zapisala višina kolenčnega zidu iz razveljavljene definicije izkoriščenega podstrešja, čeprav je pripomba, da mansardo lahko izkoristiš, če je višina kolenčnega zidu minimalno 120 cm smiselna. Glede na navedeno ugotovitev oz. pripombo, ki jo bomo formalno upoštevali v postopku nove spremembe OPN, pa predlagamo, da se sprejme obvezna razlaga, ki podrobno opredeli prehodno obdobje oz. da tistim, ki so pridobili lokacijsko informacijo pred 30. januarjem 2013 (sprejem Odloka o spremembah in dopolnitvah Odloka o občinskem prostorskem načrtu Občine Trzin – izvedbeni del (Ur. vestnik Občine Trzin, št. 1/13) na 20. redni seji Občinskega sveta) ter so sprojektirali objekt v skladu z njo (vemo, da je projektiranje daljši proces) pridobijo gradbeno dovoljenje po starem OPN, če na Upravni enoti vložijo vlogo najkasneje do vključno 21. julija 2013.

**Finančne posledice:**

Sprejem obvezne razlage nima finančnih posledic.

**Predlog sklepa:**

Na podlagi Zakona o prostorskem načrtovanju (ZPNačrt) (Ur. l. RS, št. 33/2007, [70/2008](http://www.uradni-list.si/1/objava.jsp?urlid=200870&stevilka=3026)-ZVO-1B, [108/2009](http://www.uradni-list.si/1/objava.jsp?urlid=2009108&stevilka=4890), [80/2010](http://www.uradni-list.si/1/objava.jsp?urlid=201080&stevilka=4305)-ZUPUDPP ([106/2010](http://www.uradni-list.si/1/objava.jsp?urlurid=20105579) popr.), [43/2011](http://www.uradni-list.si/1/objava.jsp?urlid=201143&stevilka=2042)-ZKZ-C, [57/2012](http://www.uradni-list.si/1/objava.jsp?urlid=201257&stevilka=2413), [57/2012](http://www.uradni-list.si/1/objava.jsp?urlid=201257&stevilka=2414)-ZUPUDPP-A, 109/2012), Zakona o lokalni samoupravi (Ur. l. RS, št. [94/2007](http://www.uradni-list.si/1/objava.jsp?urlid=200794&stevilka=4692)-UPB2, [27/2008](http://www.uradni-list.si/1/objava.jsp?urlid=200827&stevilka=997) Odl.US: Up-2925/07-15, U-I-21/07-18, [76/2008](http://www.uradni-list.si/1/objava.jsp?urlid=200876&stevilka=3347), [79/2009](http://www.uradni-list.si/1/objava.jsp?urlid=200979&stevilka=3437), [51/2010](http://www.uradni-list.si/1/objava.jsp?urlid=201051&stevilka=2763), [40/2012](http://www.uradni-list.si/1/objava.jsp?urlid=201240&stevilka=1700)-ZUJF), 18. člena Statuta Občine Trzin (Ur. vestnik Občine Trzin, št. 2/99, 4/00, 5/03, 2/06 in 8/06) in 48. člena Poslovnika Občinskega sveta Občine Trzin (Ur. vestnik Občine Trzin, št. 3/99, 10/2000, 5/2004) je Občinski svet Občine Trzin na 21. redni seji, dne 13.03.2013, sprejel

**SKLEP**

1. Sprejme se obvezna razlaga 81. člena Odloka o spremembah in dopolnitvah Odloka o občinskem prostorskem načrtu Občine Trzin – izvedbeni del (Ur. vestnik Občine Trzin, št. 1/13) tako, da se kot začetek postopka za izdajo gradbenega dovoljenja šteje dan izdaje lokacijske informacije, če je bila ta izdana pred 30. januarjem 2013 in če je vloga za izdajo gradbenega dovoljenja na Upravno enoto vložena do vključno 21. julija 2013.
2. Obvezna razlaga se objavi v Uradnem vestniku občine Trzin in začne veljati naslednji dan po objavi.

Številka: 21-4/2013 Župan

Datum: 13.03.2013 Anton PERŠAK, l.r.